Професионална оријентација ученика

У ОШ“Душан Радовић“

Професионална оријентација је организован систем друштвене и стручне делатности који пружа помоћ појединцу при слободном и самосталном избору занимања.

Савремена професионална оријентација усмерена је више на пружање помоћи у оспособљавању за професионално опредељење него на непосредну помоћ у избору занимања.

Основни циљ професионалне оријентације је да ученик добије целовиту, реалну слику о себи, сагледа своју улогу у раду, да успешније планира и остварује свој професионални развој, како би се потпуније и стваралачки испољавао кроз рад, постизао лично задовољство, те био друштвено користан.

У складу са овим, школа остварује следеће задатке:

1. Упознаје, прати и подстиче индивидуалне способности и особине личности ученика, које су значајне за његов професионални развој, развија свест ученика да и сам активно доприноси сопственом професионалном развоју .

2. Упознаје ученике са сфером рада, системом васпитања и образовања и развија правилан однос према раду .

3. Подстиче понашање ученика да се испитивачки односи према себи и проверава могућности и интересовања за обављање послова у појединим струкама и занимањима.

4. Усмеравање и оспособљавање ученика у професионалном опредељивању, у доношењу одлуке у вези са занимањем .

Професионална оријентација је саставни део васпитања и образовања, стога је посебно потребно да се остварује у свим областима образовно васпитног рада, посебно путем садржаја наставе слободних активности, у оквирима рада одељенских заједница, у посебним облицима рада на професионалној оријентацији(предавања, филмови, разговори, посете, изложбе), сарадњом школе са другим друштвеним чиниоцима(нпр. професионалним саветовалиштем).

Ове школске године активностима на професионалној оријентацији руководиће ТИМ за професионалну оријентацију .

Програм рада тима за професионалну оријентацију у школској 2013/14. години , ОШ“Душан Радовић“-Ниш

|  |  |  |  |
| --- | --- | --- | --- |
| **САДРЖАЈ РАДА** | **ВРЕМЕ РЕАЛИЗАЦИЈЕ** | **ИЗВРШИОЦИ** | **УЗРАСТ (КОРИСНИЦИ)** |
| Писмени и ликовни  радови који се односе  на теме о будућем  занимању | Октобар | Предметни наставници | I – VIII |
| Анкете о избору  занимања | Октобар | Одељенски старешина,  психолог | VIII |
| Предавања ученицима и  родитељима о  факторима који утичу на  избор занимања и о  могућностима  запошљавања | Октобар, Април | Одељенски старешина | VIII |
| Посета објектима  друштвене средине | Током целе године | Сви наставници | I – VIII |
| Посетe  Сајмовима образовања | Децембар-Април | Одељенске старешине VIII | VIII |
| Обавештавање ученика  и родитеља о  могућностима уписа у  средње школе | Март-Април | Одељенске старешине | VIII |
| У оквиру обавезних  школских активности  развијати и усмеравати  интересовања ученика | Током целе године | Сви наставници | I – VIII |
| У оквиру слободних  активности и додатног  рада, исто тако,  развијати и усмеравати  професионална  интересовања | Током целе године | Сви наставници | III – VIII |
| Сарадња са удружењем  за професионалну  оријентацију | Током целе године | Психолог,одељенске старешине | VIII |
| Саветодавни рад са  ученицима којима је  потребно помоћи у  професионалном  развоју и опредељењу  за будуће занимање | Током целе године | Психолог,одељенске старешине | VIII |
| Реализација одобрене ПО услуге | Друго полугодиште | Тим за ПО | Заинтересовани наставници |
| Организација сајма под називом„Сајам необичних и дефицитарних занимања“ | Март-Април | Тим за ПО,одељенске старешине и ВТ | Корисници услуге |
| Орданизација Дана девојчица | Април | Тим за ПО,одељенске старешине и ВТ | VIII |
| Организација реалних сусрета | Октобар-Мај | Тим за ПО,одељенске старешине и ВТ | I – VIII |

Извори доказа о реализацији плана су записници ,извештаји,фотографије,ПП презентације,сајт школе као weebly сајт ПО тима ОШ“Душан Радовић“-Ниш.